Jazıwshı 70-jıllarg'a kelip birotala romanlar do'retiw jolına o'tip, da'slep ""Ig'bal soqpaqları"", son'ınan ""Xalqabad"" roman tetralogiyasın, ""Shırashılar"", ""Jamanshıg'anaqtag'ı Aqtuba"" romanların jazadı. Olardın' ideya-tematikalıq bag'darları, janrlıq qa'siyetleri, syujetlik-kompozitsiyalıq qurılısı bir-birin qaytalamaydı, ha'r biri o'z aldına qaytalanbas ko'rkem du'nyalar esaplanadı.